BEGRUNDELSE

Punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[1] giver mulighed for gennem en fleksibilitetsmekanisme at anvende Den Europæiske Fond for Tilpasning til Globaliseringen (EGF) med et årligt loft på 500 mio. EUR ud over lofterne i den finansielle rammes relevante udgiftsområder.

Betingelserne for støtte fra EGF er fastsat i Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[2].

RESUMÉ AF ANSØGNINGEN OG ANALYSE

Nøgledata:

EGF-referencenummer EGF/2013/000

Europa-Kommissionen Teknisk bistand

Administrationsudgifter: budget i EUR 750 000

Administrationsudgifter i % (loft: 0,35 %) 0,15 %

I henhold til artikel 8, stk. 1, i forordning (EF) nr. 1927/2006 kan den del, der svarer til 0,35 % af det årlige maksimale beløb, som EGF råder over, hvert år stilles til rådighed til teknisk bistand på Kommissionens initiativ.

Teknisk bistand, der skal finansieres, og fordeling af de anslåede omkostninger

1. Støtten vil blive anvendt til udgifter som omhandlet i artikel 8, stk. 1 og 4, og artikel 9, stk. 2, i forordning (EF) nr. 1927/2006, jf. nedenstående.

2. Tilsyn: Kommissionen fortsætter med at indsamle oplysninger om de ansøgninger, der er modtaget og betalt, og de foranstaltninger, der er foreslået og gennemført, og ajourfører de statistiske oplysninger over EGF inklusive data til og med slutningen af 2013. Med udgangspunkt i de seneste års forberedende arbejde kan dette finde sted inden for Kommissionens normale administrative ressourcer.

3. Oplysninger: Den hjemmeside om EGF[3], som Kommissionen har oprettet inden for sit område om beskæftigelse, sociale anliggende, arbejdsmarkedsforhold og inklusion, og som den skal forvalte i henhold til artikel 9, stk. 2, i forordning (EF) nr. 1927/2006, ajourføres og udvides regelmæssigt, og alle nye elementer oversættes til samtlige EU-sprog. Der vil blive trykt oplysningsmateriale om den nye EGF-forordning, og EGF’s årsberetning vil blive udarbejdet, oversat, trykt og distribueret. Der vil blive skabt generel opmærksomhed om EGF, og den vil blive gjort mere synlig. EGF vil blive omtalt i forskellige publikationer fra Kommissionen og i dennes audiovisuelle aktiviteter. Omkostningerne i forbindelse med disse punkter anslås til 80 000 EUR.

4. Oprettelse af en videnbase: Kommissionen fortsætter sit arbejde med at etablere en elektronisk ansøgningsformular og standardprocedurer for EGF-ansøgninger, som gør det muligt under den nye forordning at forenkle fremtidige ansøgninger og behandle dem hurtigere, og det bliver nemmere at trække rapporter ud til forskellige formål. Standardiseringen af de endelige rapporteringsformularer fortsættes også med det formål at lette den administrative byrde for medlemsstaterne.

Kommissionen forbedrer sin database, der indeholder tal og oplysninger i forbindelse med EGF-sager, herunder om arbejdstagere, foranstaltninger og resultater.

Omkostningerne i forbindelse med disse punkter anslås til 80 000 EUR.

5. Administrativ og teknisk støtte: EGF's ekspertgruppe af kontaktpersoner, der har ét medlem fra hver medlemsstat, afholder to møder budgetteret til i alt 70 000 EUR.

6. Herudover tilrettelægger Kommissionen netværkssamarbejde blandt medlems­staterne. Den vigtigste begivenhed i forbindelse med dette netværkssamarbejde vil være et seminar for personer med kendskab til praksis om gennemførelsen af EGF, og som anvender den erfaring, der er indsamlet under den nuværende forordning (2007-2013) med henblik på at træffe forberedelser til den nye (2014-2020). Omkostningerne i forbindelse med disse punkter anslås til 120 000 EUR.

7. Evaluering: Kommissionen gennemfører den endelige fase af den efterfølgende evaluering af EGF (2007-2013) ved hjælp af en kontrakt med en ekstern konsulent, som evaluerer EGF-sagerne, når de afsluttes, og som fokuserer på virkningen af EGF og dens merværdi i den nuværende periode. Omkostningerne i forbindelse med denne evaluering anslås til 400 000 EUR.

Punkter || Antal (skøn) || Anslåede omkostninger (EUR) || Samlede omkostninger (EUR)

Overvågning || || || 0

Oplysningsaktiviteter || Diverse || Diverse || 80 000

Etablering af en videnbase || Diverse || Diverse || 80 000

Administrativ og teknisk støtte: møder i EGF's ekspertgruppe af kontaktpersoner || 2 || 35 000 || 70 000

Administrativ og teknisk støtte: netværksarbejde om implementeringen af EGF || Diverse || Diverse || 120 000

Efterfølgende evaluering for 2007-2013 || 1 || 400 000 || 400 000

Samlede anslåede udgifter || || 750 000

Finansiering

8. Det samlede årlige budget til EGF er på 500 mio. EUR. I henhold til artikel 8, stk. 1, i forordning (EF) nr. 1927/2006 kan 0,35 % af dette beløb, (dvs. 1 750 000 EUR) hvert år stilles til rådighed til teknisk bistand på Kommissionens initiativ. I øjeblikket er hele beløbet for 2013 stadig til rådighed; der er endnu ikke blevet afsat noget beløb til teknisk bistand.

9. Den foreslåede støtte til teknisk bistand på Kommissionens initiativ i 2013 er på 750 000 EUR. Efter anvendelsen af dette beløb er der i princippet 1 000 000 EUR tilbage til yderligere behov på et senere tidspunkt i løbet af året.

10. Under hensyn til den maksimale EGF-støtte i henhold til artikel 8, stk. 1, i forordning (EF) nr. 1927/2006 og mulighederne for omfordeling af bevillinger foreslår Kommissionen at anvende EGF til at dække hele det ovennævnte beløb, der opføres under udgiftsområde 1a i den finansielle ramme.

11. Med dette forslag om anvendelse af EGF indleder Kommissionen den forenklede trepartsprocedure, jf. punkt 28 i den interinstitutionelle aftale af 17. maj 2006, for at sikre, at budgetmyndighedens to parter er enige i, at det er nødvendigt at anvende fonden, og kan tilslutte sig det beløb, der anmodes om. Kommissionen opfordrer den af budgetmyndighedens to parter, som på rette politiske niveau først når til enighed om udkastet til forslaget om anvendelse af fonden, til at underrette den anden part og Kommissionen om sine hensigter. Hvis den ene af budgetmyndighedens to parter ikke kan give sin tilslutning, indkaldes der til et formelt trepartsmøde.

12. Kommissionen forelægger særskilt en anmodning om overførsel for at få specifikke forpligtelses- og betalingsbevillinger opført på budgettet for 2013, jf. punkt 28 i den interinstitutionelle aftale af 17. maj 2006.

Kilder til betalingsbevillinger

13. Bevillingerne fra EGF-budgetposten vil blive anvendt til at dække beløbet på 750 000 EUR, som er nødvendigt i forbindelse med teknisk bistand.

Forslag til

EUROPA-PARLAMENTETS OG RÅDETS AFGØRELSE

om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (EGF/2013/000 TA 2013 - teknisk bistand på Kommissionens initiativ)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[4], særlig punkt 28,

under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen[5], særlig artikel 8, stk. 2,

under henvisning til forslag fra Europa-Kommissionen[6], og

ud fra følgende betragtninger:

(1) Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til afskedigede arbejdstagere, som er ramt af konsekvenserne af gennemgribende strukturelle ændringer i verdenshandelsmønstrene, og hjælpe dem med at vende tilbage til arbejdsmarkedet.

(2) Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.

(3) I henhold til forordning (EF) nr. 1927/2006 kan 0,35 % af det årlige maksimale beløb hvert år stilles til rådighed til teknisk bistand på Kommissionens initiativ. Kommissionen foreslår derfor, at der ydes en støtte på 750 000 EUR.

(4) EGF bør følgelig anvendes til at yde teknisk bistand på Kommissionens initiativ —

VEDTAGET DENNE AFGØRELSE:

Artikel 1

Inden for rammerne af Den Europæiske Unions almindelige budget for regnskabsåret 2013 stilles der et beløb til rådighed fra Den Europæiske Fond for Tilpasning til Globaliseringen (EGF) på 750 000 EUR i forpligtelses- og betalingsbevillinger.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den […].

På Europa-Parlamentets vegne På Rådets vegne

Formand Formand

[1] EUT C 139 af 14.6.2006, s. 1.

[2] EUT L 406 af 30.12.2006, s. 1.

[3] http://ec.europa.eu/egf

[4] EUT C 139 af 14.6.2006, s. 1.

[5] EUT L 406 af 30.12.2013, s.1.

[6] EUT C […] af […], s. […].